પાકિસ્તાનની અદાલતોમાં ફાંસી અથવા આજીવન કેદની સજા પામનારા અારોપીઓને એવું જણાવી ભારત મોકલવામાં આવી રહ્યા છે કે જો તેઓ ભારતમાં ઘુસણખોરી કરી ત્યાં હુમલા કરીને પરત આવશે તો તેમની સજા માફ કરી દેવામાં આવશે.અને જો હુમલા દરમિયાન તેઓ માર્યા જશે તો તેમને શહીદ તરીકે જાહેર કરવામાં આવશે. તેમણે વધુમાં જણાવ્યું હતું કે સુરક્ષાદળો સાથેની અથડામણમાં માર્યા ગયેલા આતંકીઓ પાસેથી મળેલા પુરાવા પરથી તેનું વિશ્લેષણ કરવામાં આવતા જાણવા મળ્યું હતું કે પાકિસ્તાન સરહદ પાર આતંકી પ્રવૃતિઓને અંજામ આપવા આવા અપરાધીઓને પ્રોત્સાહન આપી રહ્યું છે. તેમણે જણાવ્યું કે પાકિસ્તાન તેના નાપાક ઈરાદા પાર પાડવા અવનવા ઉપાય અજમાવી રહ્યું છે.